கேள்வி: திக்குவல்லை கமால் பற்றி தகவல் சொல்.
பதில்: திக்குவல்லை கமால். (பிறப்பு: மார்ச் 3, 1950) என்ற ''முகம்மது ஜெலால்தீன் முகம்மது கமால்'', ஈழம் தமிழ்க் கலை இலக்கியத் துறையில் பங்காற்றி வரும் தென்னிலங்கை முஸ்லிம் படைப்பாளிகள் வரிசையில் கவனத்திற்குரிய ஒரு படைப்பாளி ஆவார். இலங்கையின் தென் மாகாணம், இலங்கை, மாத்தறை மாவட்டம் மாவட்டத்தில் அமைந்துள்ள திக்குவல்லை எனும் ஊரில் பிறந்த கமால், அக்கிராமத்து மக்களின் பேச்சு வழக்கினை கொண்ட படைப்புக்களை ஈழத்து படைப்பிலகிற்கு வழங்கியவர்களில் முன்னோடிகளில் ஒருவராவார். தர்கா நகர் சாகிரா மகா வித்தியாலயம் வெளியிட்ட தட்டெழுத்து கவிதை ஏடான "சுவை" மூலம் இலக்கிய உலகுக்கு அறிமுகமானார் கமால். பல சிறுகதைகள், புதினம், புதுக்கவிதைகள், வானொலி நாடகம் எனப் பல்வேறு வடிவங்களில் தனது இலக்கிய பங்களிப்பை ஆற்றி இருக்கிறார். சிரித்திரன், இன்ஸான், வீரகேசரி, தினபதி, ராதா, தினகரன், மல்லிகை (சஞ்சிகை), ஞானம் (சஞ்சிகை) போன்ற பல்வேறு பத்திரிகைகளிலும், சஞ்சிகைகளிலும் வெளி வந்திருக்கும் இவரது படைப்புக்கள், சிங்களம் மொழியிலும் மொழிபெயர்க்கப்பட்டுள்ளன. இவரது ""எலிக்கூடு"" எனும் புதுக்கவிதைத் தொகுப்பு ஈழத்தில் வெளிவந்த புதுக்கவிதைத் தொகுப்புகளில் ஆரம்ப தொகுப்புகளில் ஓன்றாக திகழ்கிறது. திக்குவல்லை எழுத்தாளர் சங்கம், இலங்கை முற்போக்கு எழுத்தாளர் சங்கம், மல்லிகைப்பந்தல் போன்ற கலை இலக்கிய அமைப்புகளுடன் தொடர்பு கொண்ட கமால், ஓரு பயிற்றுவிக்கப்பட்ட அறிவியல் துறை ஆசிரியராவார்.
கேள்வி: திக்குவல்லை கமால் - மொழிபெயர்ப்புகள் என்பது என்ன?
பதில்: * ''குருதட்சணை'' (சிங்கள மூலம்: தெனகம ஸ்ரீவர்தன) * ''தொடரும் உறவுகள்'' (சிங்கள மூலம்: சிட்னி மார்க்கஸ் டயஸ்) * ''வெற்றியின் பங்காளிகள்'' (சிங்கள மூலம்: விமலதாஸ முதலிகே) * ''வெற்றி மழை'' (புதினம், சிங்கள மூலம்: குணரத்தின ஏக்கநாயக) * ''கங்கைக் கரைக் காடு'' (புதினம், சிங்கள மூலம்: சோமவீர சேனாநாயக்க)